pythainlp/thai-wiki-dataset-v3 huggingface dataset:
สถาบันการอาชีวศึกษาภาคตะวันออกเฉียงเหนือ ๔

สถาบันการอาชีวศึกษาภาคตะวันออกเฉียงเหนือ ๔ (อังกฤษ: Institute of Vocational education : Northeastern Region 4) เป็นสถาบันอุดมศึกษาในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของ วิทยาลัยเทคนิค วิทยาลัยอาชีวศึกษา และวิทยาลัยการอาชีพในกลุ่ม (จังหวัดภาคตะวันออกเฉียงเหนือ ตอนล่าง ๒) อุบลราชธานี ศรีสะเกษ ยโสธร และอำนาจเจริญ  เพื่อทำหน้าที่ผลิตปัญญาชน คนอาชีวศึกษาสู่ตลาดแรงงานซึ่งในปัจจุบันถือว่ามีความต้องการสูง และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับปริญญาตรี (สายปฏิบัติการ) ประกาศนียบัตรวิชาชีพชั้นสูง (ปวส.) ประกาศนียบัตรวิชาชีพ (ปวช.) 
== ประวัติ ==
สถาบันการอาชีวศึกษาภาคตะวันออกเฉียงเหนือ ๔ เกิดจากการรวมตัวของวิทยาลัยเทคนิค วิทยาลัยอาชีวศึกษา และวิทยาลัยการอาชีพในกลุ่มจังหวัดภาคตะวันออกเฉียงเหนือ ตอนล่าง 2 จำนวน 7 แห่ง โดยอำศัยอำนาจตามมาตรา 13 แห่งพระราชบัญญัติการอาชีวศึกษา พ.ศ. 2551 ระบุว่า "สถาบันการศึกษาอาชีวศึกษาสามารถรวมเข้าไว้ในสถาบันการจัดตั้งคณะกรรมการอาชีวศึกษาเข้าด้วยกันในสถาบันอาชีวศึกษาสามารถทำได้โดยคำนึงถึงความร่วมมือที่เกิดประโยชน์สูงสุด ทรัพยากรร่วมกันทั้งนี้ให้เป็นไปตามกฎกระทรวง ... "
ต่อมาสำนักงานคณะกรรมการอาชีวศึกษา (สอศ.) ได้ประกาศจัดตั้ง "คณะกรรมการอาชีวศึกษา" เพื่อกำหนดหลักเกณฑ์การรวมและแยกสถาบันการศึกษาเพื่อจัดตั้งเป็น "สถานบันการอาชีวศึกษา จำนวน 19 แห่งทั่วไปประเทศ และจัดตั้งสถาบันการอาชีวศึกษาเกษตรประจำภูมิภาคอีกจำนวน 4 แห่ง
จึงทำให้ วิทยาลัยเทคนิคอุบราชธานี วิทยาลัยเทคนิคเดชอุดม วิทยาลัยเทคนิคยโสธร วิทยาลัยเทคนิคศรีสะเกษ วิทยาลัยเทคนิคอำนาจเจริญ วิทยาลัยอาชีวศึกษาอุบราชธานี และวิทยาลัยการอาชีพศรีสะเกษ รวมควบตั้งขึ้นเป็น "สถาบันการอาชีวศึกษาภาคตะวันออกเฉียงเหนือ ๔" ตั้งแต่นั้นเป็นต้นมา โดยมีศูนย์กลางที่จังหวัดอุบลราชธานี
== หน่วยงานในสังกัด ==
วิทยาลัย
วิทยาลัยเทคนิคอุบลราชธานี
วิทยาลัยอาชีวศึกษาอุบลราชธานี
วิทยาลัยเทคนิคเดชอุดม
วิทยาลัยเทคนิคยโสธร
วิทยาลัยเทคนิคอำนาจเจริญ
วิทยาลัยเทคนิคศรีสะเกษ
วิทยาลัยการอาชีพศรีสะเกษ
วิทยาลัยเทคนิคราษีไศล
วิทยาลัยการอาชีพขุขันธ์
วิทยาลัยเทคนิคกันทรารมย์
วิทยาลัยเทคนิคกันทรลักษ์
วิทยาลัยเทคนิคพิบูลมังสาหาร
วิทยาลัยการอาชีพขุนหาญ
วิทยาลัยสารพัดช่างศรีสะเกษ
== หลักสูตร ==
==  แหล่งข้อมูลอื่น ==
เว๊บไซต์สำนักงานคณะกรรมการการอาชีวศึกษา 
เว๊บไซต์สถาบันการอาชีวศึกษาภาคตะวันออกเฉียงเหนือ ๔
== อ้างอิง ==
สถาบันการอาชีวศึกษาในประเทศไทย
สถาบันการอาชีวศึกษา
สถาบันอุดมศึกษาในจังหวัดอุบลราชธานี
สถาบันอาชีวศึกษาในจังหวัดอุบลราชธานี
สถานศึกษาในอำเภอวารินชำราบ
ฟ้ามีตา

ฟ้ามีตา เป็นรายการสะท้อนปัญหาสังคมในรูปแบบละครสั้น ซึ่งจะมีนักแสดงที่มีชื่อเสียงหมุนเวียนกันมาแสดงในรายการนี้ โดยเนื้อหาของละครสั้นเป็นเรื่องเตือนใจให้เราได้รู้ว่า ใครทำอะไรไว้ก็ได้รับผลเช่นนั้น เริ่มออกอากาศตอนแรกเมื่อวันที่ 2 มิถุนายน พ.ศ. 2550 ออกอากาศทุกวันเสาร์ เวลา 14:30 - 15:30 น. ทางช่อง 7 HD
== ผู้ดำเนินรายการ ==
พิศณุ นิลกลัด (2 มิถุนายน พ.ศ. 2550 - 29 ธันวาคม พ.ศ. 2555)
ดวงดาว จารุจินดา (5 มกราคม พ.ศ. 2556 - ปัจจุบัน)
== เพลงนำเนื้อเรื่อง ==
บาปกรรมมันมีจริง บาปกรรมมันตามทัน
เพราะสิ่งที่คุณทำ จะเป็นผลกรรมตามไป
บาปกรรมมันมีจริง บาปกรรมจะตามไป
บาปกรรมมันอยู่ที่ใจ จะปิดจะตายก็อยู่ติดตัว
คนที่คิดทำชั่ว ไม่เคยคิดกลัวใครจะรู้
ไม่เห็นว่าใครมองอยู่ ไม่มีใครดูก็ทำกันไป
ไม่สนทั้งบุญทั้งบาป ผิดศีลคิดหยาบไม่ละอาย
ไม่เชื่อผลสุดท้าย สิ่งที่ทำไปจะตามติดตัว
ไม่ว่าจะดีจะชั่ว ขึ้นอยู่ที่ตัวของเราทำ
ทำผิดทำถูกไม่รู้มันย่อมมีผลต่อเวรกรรม
คนที่คิดทำชั่วระวังนะกรรมจะตามทัน ลดละเลิกชั่วพัวพัน ยึดมั่นในศิลธรรมประจำใจ
== แหล่งข้อมูลอื่น ==
เฟซบุ๊กอย่างเป็นทางการ รายการฟ้ามีตา
รายการโทรทัศน์ไทย
ฟ
รายการโทรทัศน์ช่อง 7
รายการโทรทัศน์ที่มีฉากในประเทศไทย
โอราเชียน เซส

โอราเชียน เซส อาจหมายถึง
โอราเชียน เซส (เรฟ ผจญภัยเหนือโลก) - กลุ่มตัวละครในการ์ตูนเรฟ ผจญภัยเหนือโลก
โอราเชียน เซส (แฟรี่เทล ศึกจอมเวทอภินิหาร) - กลุ่มตัวละครในการ์ตูนแฟรี่เทล ศึกจอมเวทอภินิหาร
โอราเชียน เซส - กลุ่มตัวละครในการ์ตูนเอเดนส์ซีโร่
* โอราเชียน เซส กาแลคติกา
* โอราเชียน เซส อินเตอร์สเตลลาร์
== ดูเพิ่ม ==
ลีกออฟวิลเลินส์
องค์กรสมมุติ
ตัวละครกลุ่มหก
เทเลโอคราเตอร์

เทเลโอคราเตอร์ (Teleocrater; คำแปล: "อ่างที่สมบูรณ์" หมายถึง ใกล้เคียงกับเชิงกราน) สัตว์เลื้อยคลานในยุคก่อนประวัติศาสตร์ ที่มีชีวิตอยู่ก่อนยุคไดโนเสาร์ จัดเป็นอาร์โคซอร์ชนิดหนึ่ง โดยซากดึกดำบรรพ์ถูกค้นพบตั้งแต่ปี ค.ศ. 1956 ที่แม่น้ำรูฮูฮู ทางตอนใต้ของแทนซาเนีย โดยเร็กซ์ แบร์ริงตัน ต่อมาในปีเดียวกัน นักบรรพชีวินวิทยาชาวอังกฤษ แอลัน ชาริกได้เขียนลงในวารสารทางวิทยาศาสตร์ แต่ยังมิได้ถูกนำมาเผยแพร่จนกระทั่งปี ค.ศ. 2017 โดยคณะนักวิทยาศาสตร์แห่งมหาวิทยาลัยเบอร์มิงแฮม
เทเลโอคราเตอร์ มีชีวิตอยู่เมื่อราว 245 ล้านปีก่อน มีความยาวลำตัวประมาณ 3.05 เมตร (ประมาณ 10 ฟุต) มีคอยาว หางยาง เดินด้วยขาสี่ข้างเหมือนจระเข้ เป็นสัตว์กินเนื้อ 
เทเลโอคราเตอร์เชื่อว่าเป็นบรรพบุรุษของไดโนเสาร์ เพราะมีรูปแบบที่เกี่ยวพันกับวิวัฒนาการของไดโนเสาร์ แต่ทว่ายังไม่ค้นพบหลักฐานที่เป็นอวัยวะส่วนสำคัญ เช่น ข้อเท้า จึงทำให้เทเลโอคราเตอร์ยังเป็นสัตว์ที่มีการจัดลำดับแผนผังสายพันธุ์ยังไม่สมบูรณ์
==อ้างอิง==
สัตว์เลื้อยคลานที่อาศัยอยู่ในยุคไดโนเสาร์
ประวัติสโมสรฟุตบอลลิเวอร์พูล (ค.ศ. 1892—1959)

ประวัติสโมสรลิเวอร์พูล (ค.ศ. 1892–1959) (History of Liverpool F.C. (1892–1959)) เริ่มต้นเมื่อมีการก่อตั้งสโมสรใน ค.ศ. 1892 จนกระทั่งถึงการแต่งตั้ง บิลล์ แชงคลี เป็นผู้จัดการทีมใน ค.ศ. 1959
สโมสรฟุตบอลลิเวอร์พูล ก่อตั้งขึ้นเมื่อวันที่ 15 มีนาคม ค.ศ. 1892 ภายหลังความขัดแย้งระหว่างกรรมการบริหารสโมสรฟุตบอลเอฟเวอร์ตันกับประธานสโมสร จอห์น โฮลดิง ซึ่งเป็นเจ้าของสนามแอนฟิลด์ของสโมสร ข้อพิพาทเรื่องค่าเช่าสนามส่งผลให้เอฟเวอร์ตันย้ายไปที่ กูดิสันพาร์ค ซึ่งเป็นสนามฟุตบอลแห่งใหม่ของสโมสรที่ก่อสร้างแล้วเสร็จในปีเดียวกัน ทิ้งโฮลดิงไว้กับสนามที่ว่างเปล่า ดังนั้น เขาและเพื่อนๆ จึงก่อตั้งสโมสรฟุตบอลลิเวอร์พูลและเข้าร่วม แลงคาสเตอร์ลีก หลังจากคว้าแชมป์ลีกในฤดูกาลแรก ลิเวอร์พูลได้รับการยอมรับให้เข้าร่วม ฟุตบอลลีก ในฤดูกาล 1893-94 หลังจากการลาออกของ แอ็กคริงตัน ซึ่งเป็นสมาชิกผู้ก่อตั้งลีกและ Bootle หลังจากพ่ายแพ้ในการแข่งขันทดสอบหรือการแข่งขันเพลย์ออฟในปัจจุบัน
การแต่งตั้ง ทอม วัตสัน เป็นผู้จัดการทีมคนใหม่ในปี ค.ศ. 1896 ส่งผลให้สโมสรประสบความสำเร็จในช่วงแรก ลิเวอร์พูลคว้าแชมป์ดิวิชั่น 1 เป็นครั้งแรกได้สำเร็จในปี ค.ศ. 1901 และตามมาด้วยแชมป์ลีกอีกสมัยในปี ค.ศ. 1906 และในปี ค.ศ. 1914 สโมสรก็ไปถึงนัดชิงชนะเลิศ เอฟเอ คัพ เป็นครั้งแรก โดยแพ้ให้กับ เบิร์นลีย์ วัตสันเสียชีวิตกะทันหันในปี ค.ศ. 1915 ด้วย โรคปอดบวม หลัง สงครามโลกครั้งที่ 1 เริ่มต้นขึ้น สโมสรคว้าแชมป์ดิวิชั่น 1 อีก 2 สมัยในปี ค.ศ. 1922 และ ค.ศ. 1923 เมื่อฟุตบอลกลับมาแข่งขันอีกครั้งหลังสงครามโลกครั้งที่หนึ่งสิ้นสุดลง
การขยายความจุของอัฒจันทร์ Spion Kop ในช่วงทศวรรษที่ 1920 ทำให้ความจุของแอนฟิลด์เพิ่มขึ้น ในช่วงสงคราม สโมสรมักจะจบในกลางตาราง ลิเวอร์พูลกลายเป็นแชมป์ดิวิชั่น 1 อีกครั้งในปี พ.ศ. 2490 ในฤดูกาลแรกหลังสงครามโลกครั้งที่ 2 แต่หลังจากผลงานที่ย่ำแย่ สโมสรก็ตกชั้นสู่ดิวิชั่น 2 ในปี พ.ศ. 2497 เมื่อแชงคลีย์ได้รับการแต่งตั้งในปี พ.ศ. 2502 ลิเวอร์พูลก็อยู่ใน  ดิวิชั่นสองมาห้าฤดูกาล
== อ้างอิง ==
ประวัติทีมลิเวอร์พูล
สโมสรฟุตบอลลิเวอร์พูล
คณะวิศวกรรมศาสตร์ สถาบันรัชต์ภาคย์

คณะวิศวกรรมศาสตร์ สถาบันรัชต์ภาคย์ เป็นคณะวิศวกรรมศาสตร์ของสถาบันรัชค์ภาคย์ ก่อตั้งขึ้นเมื่อปีพ.ศ. 2536
== ประวัติคณะ ==
คณะวิศวกรรมศาสตร์  สถาบันรัชต์ภาคย์  ได้จัดตั้งขึ้นเมื่อปีพุทธศักราช  2536  เนื่องจากเศรษฐกิจมีการขยายตัวอย่างรวดเร็วทั้งภาครัฐและเอกชน  ส่งผลให้เกิดความต้องการพัฒนาบุคลากรด้านวิศวกรเป็นจำนวนมาก  ดังนั้นเพื่อให้สอดคล้องกับความต้องการบุคลากรในสาขาวิชาทางด้านวิศวกรรมและการพัฒนาเศรษฐกิจ  สถาบันรัชต์ภาคย์จึงจัดตั้งคณะวิศวกรรมศาสตร์ขึ้นประกอบด้วย  2  สาขาวิชาคือ  สาขาวิชาวิศวกรรมเครื่องกลและสาขาวิชาวิศวกรรมอุตสาหการ  ต่อมาทางวิทยาลัย  ได้มุ่งมั่นที่จะผลิตบัณฑิตทางด้านวิศวกรรมที่มีคุณภาพ  เพื่อรับใช้สังคมตลอดจนพัฒนาความเป็นเลิศทางวิชาการและเผยแพร่ความรู้สู่สังคม  อันจะก่อให้เกิดประโยชน์ต่อการพัฒนาเศรษฐกิจและสังคมของประเทศให้ก้าวหน้ายิ่งขึ้นต่อไป
== ภาควิชาและหลักสูตร ==
ในยุคเริ่มต้นเป็นมหาวิทยาลัยเอกชนที่เปิดสอนทางด้านวิศวกรรมเครื่องกล ปัจจุบัน ประกอบด้วย 2 สาขาวิชา ดังนี้
== สัญลักษณ์ประจำคณะวิศวกรรมศาสตร์ ==
ไฟล์:Gear.jpg|เกียร์
ไฟล์:สีเลือดหมู.jpg|สีเลือดหมู
สัญลักษณ์คณะ คือ เกียร์
สีประจำคณะ คือ สีเลือดหมู
== แหล่งข้อมูลอื่น ==
สถาบันรัชต์ภาคย์ 
ชมรม และ สโมสร วิศวกรรมศาสตร์ สถาบันรัชต์ภาคย์
สมาคมศิษย์เก่า คณะวิศวกรรมศาสตร์ สถาบันรัชต์ภาคย์
== อ้างอิง ==
คณะวิศวกรรมศาสตร์ สถาบันรัชต์ภาคย์ 
สกอ. รับรองหลักสูตร 
สภาวิศวกรรับรองหลักสูตร 
สถาบันรัชต์ภาคย์
จอห์น บักจีโอ

จอห์น บักจีโอ (John Baggio; เกิด: 19 ธันวาคม ค.ศ. 1991; ชื่อเต็ม: จอห์น บักจีโอ ราโคโตโนเมนจานาฮารี (John Baggio Rakotonomenjanahary) นักฟุตบอลอาชีพชาวมาดากัสการ์ ในตำแหน่งกองกลางตัวรุก ให้กับสุโขทัย ในไทยลีก
ในช่วงที่บักจีโอเล่นให้กับทีมสุโขทัยนั้นเขาถือเป็นนักเตะสัญลักษณ์ของทีม นอกจากนั้นเขายังเคยติดทีมชาติมาดากัสการ์ ตั้งแต่ปี ค.ศ. 2011 โดยมีส่วนสูงเพียง 158 เซนติเมตรเท่านั้น
บักจีโอ ได้ชื่อนี้มาจากการที่ผู้เป็นพ่อชื่นชอบโรแบร์โต บักจีโอ อดีตกองหน้าทีมชาติอิตาลีที่มีชื่อเสียงในยุคทศวรรษ 90 บักจีโอเกิดที่ประเทศมาดากัสการ์ ชื่นชอบการเล่นฟุตบอลมาตั้งแต่ยังเด็กโดยเริ่มเล่นกับเพื่อน ๆ ทั้งที่ไม่มีแม้แต่รองเท้าหรือลูกฟุตบอล ใช้ลูกยางหรือวัตถุทรงกลมมาเล่นแทน
บักจีโอ เข้าสู่การเป็นนักฟุตบอลอาชีพเมื่อเตะตาแมวมองของนีอองต์ซิกา สโมสรของมาดากัสการ์ จากนั้นเจ้าตัวได้เดินทางไปทวีปยุโรป ด้วยหวังจะได้สังกัดกับสโมสรที่มีชื่อเสียงของยุโรป แต่ทว่าไม่ประสบความสำเร็จเนื่องจากที่นั่นเต็มไปด้วยการแข่งขันของนักฟุตบอลที่มีฝีมืออย่างยอดเยี่ยมมากมาย บักจีโอจึงได้รับคำแนะนำจากกีย์ ฮูแบร์ นักฟุตบอลมาดากัสการ์รุ่นพี่ให้เดินทางมายังประเทศไทย  เจ้าตัวได้เดินทางมาแต่เมื่อกำลังจะหมดหวังได้รับคำชักชวนทางโทรศัพท์จากสมศักดิ์ เทพสุทิน ประธานสโมสรสุโขทัยเอฟซี ให้ลองไปทดสอบดู โดยขณะนั้นสุโขทัยเอฟซีกำลังลงแข่งขันกับราชบุรีมิตรผล บักจีโอถูกเปลี่ยนตัวลงในช่วง 7 นาทีสุดท้ายและสามารถทำประตูได้ สโมสรจึงได้เซ็นสัญญาในที่สุด
==อ้างอิง==
นักฟุตบอลชาวมาดากัสการ์
กองกลางฟุตบอล
ผู้เล่นสโมสรฟุตบอลสุโขทัย
ผู้เล่นสโมสรฟุตบอลการท่าเรือ
มิสไทยแลนด์อินเตอร์เนชันแนล

มิสไทยแลนด์อินเตอร์เนชันแนล (Miss Thailand International ) เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2511 เพื่อส่งผู้ชนะเลิศเป็นผู้แทนประเทศไทย เข้าประกวดนางงามนานาชาติ (Miss International) ที่ประเทศญี่ปุ่น
ในปี พ.ศ.2562 ได้มีนางงามจากประเทศไทยได้รับตำแหน่ง นางงามนานาชาติ (Miss International) ประจำปี พ.ศ.2565 (ค.ศ.2019) ครั้งแรกคือ คุณสิรีธร ลีห์อร่ามวัฒน์ หรือ บิ๊นท์ ที่จัดประกวด ณ จังหวัดโตเกียว ประเทศญี่ปุ่น
ในปี พ.ศ. 2566 ได้มีการเปลี่ยนชื่อเป็น มิสไทยแลนด์อินเตอร์เนชันแนล (Miss Thailand International) โดยมีผู้ถือลิขสิทธิ์ประจำประเทศไทยอย่างเป็นทางการ ได้แก่ คุณปวีณา บำรุงรส
ปัจจุบันนางงามผู้ดำรงตำแหน่ง มิสไทยแลนด์อินเตอร์เนชันแนล คือ น.ส.สุภาภรณ์ ฤทธิพฤกษ์
==== ผู้ถือลิขสิทธิ์ในประเทศไทย ====
พ.ศ. 2558 - พ.ศ. 2560 คุณปวีณา บำรุงรส
พ.ศ. 2561 คุณภูมิรัตน์ เลิศวิศิษฏชัย
พ.ศ. 2566 - พ.ศ. 2568 คุณปวีณา บำรุงรส
ปัจจุบัน คุณปวีณา บำรุงรส
== รายชื่อผู้ได้รับตำแหน่ง ==
== รายนามผู้ดำรงตำแหน่งรองชนะเลิศ มิสไทยแลนด์อินเตอร์เนชันแนล ==
== ตัวแทนในการประกวดระดับนานาชาติ ==
สัญลักษณ์สี
=== มิสอินเตอร์เนชันแนล ===
มีการจัดประกวดมิสไทยแลนด์อินเตอร์เนขันแนลในปี 2023
ส่งมิสเฮอริเทจไทยแลนด์ไปประกวดในปี 2022
ส่งนางสาวไทยไปประกวดในปี 2019
มีการจัดประกวดมิสอินเตอร์เนชันแนลไทยแลนด์ในปี 2015–2016 และ 2018
ส่งผู้เข้าประกวด นางสาวไทยไปประกวดในปี 1968,1970,1972,1985-1989
{| class="wikitable sortable" style="font-size: 95%; text-align:center"
!width="60" style="background-color:#787878;color:#FFFFFF;"|ปี
!width="200" style="background-color:#787878;color:#FFFFFF;"|ผู้ดำรงตำแหน่ง
! width="100" style="background-color:#787878;color:#FFFFFF;" |จังหวัด
!width="250" style="background-color:#787878;color:#FFFFFF;"|ตำแหน่งในการประกวด
!width="250" style="background-color:#787878;color:#FFFFFF;"|ผลการประกวด
!width="250" style="background-color:#787878;color:#FFFFFF;"|รางวัลพิเศษ
|- style="background-color:#FFFACD"
| 2023
|สุภาภรณ์ ฤทธิพฤกษ์
|ลำพูน
| มิสไทยแลนด์อินเตอร์เนชันแนล 2023
|เข้ารอบ 7 คนสุดท้าย (ลำดับที่ 6)
|7 คนสุดท้าย - ชุดว่ายน้ำยอดเยี่ยม
|-
| 2022
| ฤๅชนก มีแสง
| ชลบุรี
| มิสเฮอริเทจไทยแลนด์ 2022
| ไม่ผ่านเข้ารอบ
|
|-
|
วิทยาลัยเทคนิคมหาสารคาม สถาบันการอาชีวศึกษาภาคตะวันออกเฉียงเหนือ ๓

กระทรวงศึกษาธิการ  ได้ก่อตั้ง วิทยาลัยเทคนิคสารคาม วิทยาลัยเทคนิคมหาสารคาม (อังกฤษ : Mahasarakham Technical College ) เป็นศูนย์กลางอำนวยการของสถาบันการอาชีวศึกษาภาคตะวันออกเฉียงเหนือ ๓ ตั้งอยู่ในอำเภอเมืองมหาสารคาม จังหวัดมหาสารคาม และเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
== ประวัติ ==
วิทยาลัยเทคนิคมหาสารคาม แรกเริ่มก่อตั้งเมื่อปี พ.ศ. 2478 มีชื่อว่า "โรงเรียนประถมอาชีพ" เปิดสอนช่างระดับต้นรับจากผู้จบหลักสูตรประถมบริบูรณ์ (ป. 4) มี 3 แผนก ได้แก่แผนกช่างไม้ แผนกช่างปั้นและแผนกช่างจักสานหลักสูตร 2 ปี ต่อมาเปลี่ยนชื่อเป็น "โรงเรียนช่างไม้ ช่างปั้น และ จักสานจังหวัดมหาสารคาม" ในปี พ.ศ. 2482 และเปลี่ยนชื่ออีกเป็น "โรงเรียนการช่างมหาสารคาม" เมื่อปี พ.ศ. 2487 
ต่อมาเมื่อปี พ.ศ. 2516 กระทรวงศึกษาธิการประกาศรวม "โรงเรียนการช่างมหาสารคาม" และ "โรงเรียนการช่างสตรีมหาสารคาม" ขึ้นเป็นวิทยาลัยอาชีวศึกษามหาสารคาม โดยโรงเรียนการช่างมหาสารคามเป็น "วิทยาลัยอาชีวศึกษามหาสารคาม วิทยาเขต 1" หลักจากนั้นกระทรวงศึกษาธิการได้มีประกาศแยกวิทยาลัยอาชีวศึกษาเขต 1 เป็น "วิทยาลัยเทคนิคมหาสารคาม" ในวันที่ 1 มกราคม 2522
จนกระทั่งเมื่อปี พ.ศ. 2551 กระทรวงศึกษาธิการได้ประกาศกฎกระทรวงอาศัยอำนาจตามมาตรา 13 แห่งพระราชบัญญัติการอาชีวศึกษา พ.ศ. 2551 ระบุว่า "สถาบันการศึกษาอาชีวศึกษาสามารถรวมเข้าไว้ในสถาบันการจัดตั้งคณะกรรมการอาชีวศึกษาเข้าด้วยกันในสถาบันอาชีวศึกษาสามารถทำได้โดยคำนึงถึงความร่วมมือที่เกิดประโยชน์สูงสุด ทรัพยากรร่วมกันทั้งนี้ให้เป็นไปตามกฎกระทรวง ... " จึงทำให้วิทยาลัยเทคนิคหาสารคามได้ถูกจัดตั้งให้เป็นศูนย์กลางอำนวยการของสถาบันการอาชีวศึกษาภาคตะวันออกเฉียงเหนือ ๓ ตั้งแต่นั้นมา
== หลักสูตร ==
วิทยาลัยเทคนิคมหาสารคาม เปิดสอนระดับดังนี้
ปริญญาตรี
ประกาศนียบัตรวิชาชีพชั้นสูง (ปวส.)
ประกาศนียบัตรวิชาชีพ (ปวช.)
==  แหล่งข้อมูลอื่น ==
เว๊บไซต์สำนักงานคณะกรรมการการอาชีวศึกษา 
เว๊บไซต์สถาบันการอาชีวศึกษาภาคตะวันออกเฉียงเหนือ ๓ 
เว๊บไซต์วิทยาลัย
== อ้างอิง ==
สถาบันอาชีวศึกษาในจังหวัดมหาสารคาม
มหา
สถานศึกษาในอำเภอเมืองมหาสารคาม
วิทยาลัยประมงติณสูลานนท์ สถาบันการอาชีวศึกษาเกษตรภาคใต้

วิทยาลัยประมงติณสูลานนท์&nbsp;(อังกฤษ&nbsp;: Tinsuranonda Fisheries College&nbsp;) เป็นวิทยาลัยด้านการประมง&nbsp;สังกัดสถาบันการอาชีวศึกษาเกษตรภาคใต้&nbsp;ตั้งอยู่ในจังหวัดสงขลา&nbsp;โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
== ประวัติ ==
วิทยาลัยประมงติณสูลานนท์ แรกเริ่มก่อตั้งโดยมีดำริของ ฯพณฯ พลเอกเปรม ติณสูลานนท์ นายกรัฐมนตรี (ในขณะนั้น) จัดตั้งสถาบันการศึกษาด้านวิชาชีพการประมงขึ้นโดยมีหน่วยงานร่วมพิจารณาดำเนินการ ได้แก่ กรมประมง สำนักงานคณะกรรมการศึกษาแห่งชาติและสำนักงานคณะกรรมการพัฒนาเศรษฐกิจและสังคมแห่งชาติ
ต่อมาเมื่อวันที่ 2 มิถุนายน พ.ศ.2523 กระทรวงศึกษาธิการได้ประกาศจัดตั้ง “วิทยาลัยประมงสงขลา” ให้สังกัดกองวิทยาลัยเกษตรกรรม กรมอาชีวศึกษา กระทรวงศึกษาธิการ (ในขณะนั้น) นับเป็นประมงแห่งแรกของประเทศไทย และในวันที่ 28 พฤษภาคม พ.ศ.2527 วิทยาลัยฯ ได้เริ่มรับนักศึกษารุ่นแรก เพื่อเปิดทำการเรียนการสอน และได้ใช้สถานที่ของวิทยาลัยเกษตรและเทคโนโลยีสงขลา ที่ตั้งอยู่ ณ อำเภอรัตภูมิ จังหวัดสงขลา เป็นสถานที่ทำการเรียนการสอนชั่วคราว ต่อมากระทรวงศึกษาธิการได้เปลี่ยนชื่อจาก “วิทยาลัยประมงสงขลา” เป็น“วิทยาลัยประมงสงขลาติณสูลานนท์” เมื่อวันที่ 4 กุมภาพันธ์ พ.ศ.2528 โดยมี ฯพณฯ พลเอกเปรม  ติณสูลานนท์ นายกรัฐมนตรี (ในขณะนั้น) ได้เดินทางมาเป็นประธานในพิธีเปิดการก่อสร้างอาคารเรียนและอาคารอำนวยการเมื่อวันที่ 29 มีนาคม พ.ศ.2528
ในวันที่ 5 กุมภาพันธ์ พ.ศ.2541 ทางกระทรวงศึกษาธิการได้เห็นชอบให้เปลี่ยนชื่อจากเดิม “วิทยาลัยประมงสงขลาติณสูลานนท์” เปลี่ยนชื่อใหม่เป็น “วิทยาลัยประมงติณสูลานนท์” จนถึงปัจจุบัน เพื่อให้เป็นเกียรติแก่ ฯพณฯ พลเอกเปรม  ติณสูลานนท์ ประธานองคมนตรีและรัฐบุรุษ
จนกระทั่ง พ.ศ. 2557 วิทยาลัยฯ ถูกควบรวมตามประกาศกฎกระทรวงเรื่อง "การรวมสถานศึกษาอาชีวศึกษาเพื่อจัดตั้งสถาบันการอาชีวศึกษาเกษตร พ.ศ. 2556" จึงมีผลทำให้วิทยาลัยประมงติณสูลานนท์  รวมเป็นหน่วยงานหนึ่งของในสถาบันการอาชีวศึกษาเกษตรภาคใต้ เพื่อทำการเรียนการสอนในระดับปริญญาตรี (ต่อเนื่อง) ตั้งแต่นั้นเป็นต้นมา
== เปิดสอน ==
ปัจจุบันทำการเรียนการสอน ดังนี้
==== หลักสูตรประกาศนียบัตรวิชาชีพ ====
รับนักเรียนจบ ม.3 เรียนต่อ 3 ปี
สาขาวิชาแปรรูปสัตว์น้ำ
สาขาวิชาเพาะเลี้ยงสัตว์น้ำ
==== หลักสูตรประกาศนียบีตรวิชาชีพชั้นสูง ====
รับนักเรียนจบ ม.6 หรือ ปวช. เรียนต่อ 2 ปี
สาขาวิชาการควบคุมเรือประมง
สาขาวิชาแปรรูปสัตว์น้ำ
สาขาวิชาเพาะเลี้ยงสัตว์น้ำ
สาขาวิชาอุตสาหกรรมสัตว์น้ำ
==== หลักสูตรปริญญาตรี (ต่อเนื่อง) ====
เทคโนโลยีบัณฑิต (ทล.บ.)
รับนักศึกษาจบปวส. เกษตรศาสตร์ หรือ หรือสาขาวิชาที่เกี่ยวข้อง
สาขาวิชาเทคโนโลยีการเพาะเลี้ยงสัตว์น้ำ
สาขาวิชาเทคโนโลยีแปรรูปสัตว์น้ำ
==  แหล่งข้อมูลอื่น ==
เว๊บไซต์สำนักงานคณะกรรมการการอาชีวศึกษา 
เว๊บไซต์สถาบันการอาชีวศึกษาเกษตรภาคใต้
เว๊บไซต์วิทยาลัย
== อ้างอิง ==
ป
สถาบันอาชีวศึกษาในจังหวัดสงขลา
ต
ต
วิทยาลัยประมงชุมพรเขตรอุดมศักดิ์ สถาบันการอาชีวศึกษาเกษตรภาคใต้

วิทยาลัยประมงชุมพรเขตรอุดมศักดิ์&nbsp;(อังกฤษ&nbsp;: Prince of Chumphon Fisheries College&nbsp;) เป็นวิทยาลัยด้านการประมง&nbsp;สังกัดสถาบันการอาชีวศึกษาเกษตรภาคใต้&nbsp;ตั้งอยู่ในจังหวัดชุมพร&nbsp;โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
== ประวัติ ==
วิทยาลัยประมงชุมพรเขตรอุดมศักดิ์ แรกเริ่มก่อตั้งเมื่อวันที่ 15 มกราคม  2534 โดยกระทรวงศึกษาธิการประกาศจัดตั้งเป็น "วิทยาลัยประมงชุมพร" สังกัดกองวิทยาลัยเกษตรกรรม  กรมอาชีวศึกษาตามโครงการแผนการจัดตั้งตามแผนฟื้นฟูบูรณะและพัฒนาจังหวัดชุมพร  หลังจากจังหวัดชุมพรประสบภัยจากพายุใต้ฝุ่นเกย์เมื่อวันที่ 4 พฤศจิกายน 2532 ซึ่งสร้างความเสียหายแก่ชีวิตและทรัพย์สินต่อประชาชนจังหวัดชุมพรเป็นอย่างมากประกอบการอาชีพภาคการประมงได้มีการพัฒนาและเจริญก้าวหน้าเป็นอย่างมากทำให้ประเทศมีความต้องการกำลังคนด้านการประมง
ดังนั้น การจัดตั้งวิทยาลัยประมงจึงเป็นแนวทางการผลิตและพัฒนากำลังคนระดับอาชีวศึกษาให้มีคุณภาพทั้งด้านความรู้  ความสามรถทางวิชาชีพประมงเพื่อเป็นกำลังคนคุณภาพตอบสนองต่อการขยายตัวและพัฒนาของภาคการประมงต่อไป  โดยจัดตั้งในวงเงินงบประมาณ  71.7 ล้านบาท
ต่อมาเมื่อปีพ.ศ. 2535 เพื่อเป็นการถวายพระเกียรติพลเรือเอกพระเจ้าบรมวงศ์เธอฯ  กรมหลวงชุมพรเขตอุดมศักดิ์ วิทยาลัยฯ จึงได้เปลี่ยนชื่อ และเมื่อวันที่ 5 ธันวาคม  2538 วิทยาลัยฯ ได้จัดสร้างพระอนุสาวรีย์  พลเรือเอกพระเจ้าบรมวงศ์เธอฯ  กรมหลวงชุมพรเขตอุดมศักดิ์   ขนาดเท่าพระองค์จริง (172  เซนติเมตร)  หล่อด้วยทองสำริดในชุดเครื่องแบบเต็มยศพลเรือเอก  และทำพิธีประดิษฐานภายในบริเวณวิทยาลัยฯ  เมื่อวันที่ 19 ธันวาคม  2539  เวลา  11.87 น.  โดยมีสมเด็จพระพุฒาจารย์วัดสระเกศ ประธานฝ่ายสงฆ์  และนายทองอยู่  แก้วไทรฮะ อธิบดีกรมอาชีวศึกษา ประธานฝ่ายฆาราวาส
ปีพ.ศ. 2551  สมเด็จพระเทพรัตนราชสุดาฯ สยายบรมราชกุมารี  เสด็จพระราชดำเนินทรงเปิดพระอนุสาวรีย์  พลเรือเอกพระเจ้าบรมวงศ์เธอฯ  กรมหลวงชุมพรเขตอุดมศักดิ์ ณ วิทยาลัยประมงชุมพรเขตรอุดมศักดิ์  เมื่อวันที่ 5 กุมภาพันธ์ 2551
จนกระทั่ง พ.ศ. 2557 วิทยาลัยฯ ถูกควบรวมตามประกาศกฎกระทรวงเรื่อง "การรวมสถานศึกษาอาชีวศึกษาเพื่อจัดตั้งสถาบันการอาชีวศึกษาเกษตร พ.ศ. 2556" จึงมีผลทำให้วิทยาลัยประมงชุมพรเขตรอุดมศักดิ์ รวมเป็นหน่วยงานหนึ่งของในสถาบันการอาชีวศึกษาเกษตรภาคใต้ เพื่อทำการเรียนการสอนในระดับปริญญาตรี (ต่อเนื่อง) ตั้งแต่นั้นเป็นต้นมา
== เปิดสอน ==
ปัจจุบันทำการเรียนการสอน ดังนี้
==== หลักสูตรประกาศนียบัตรวิชาชีพ ====
รับนักเรียนจบ ม.3 เรียนต่อ 3 ปี
สาขาวิชาเพาะเลี้ยงสัตว์น้ำ
==== หลักสูตรประกาศนียบีตรวิชาชีพชั้นสูง ====
รับนักเรียนจบ ม.6 หรือ ปวช. เรียนต่อ 2 ปี
สาขาวิชาเพาะเลี้ยงสัตว์น้ำ
==  แหล่งข้อมูลอื่น ==
เว๊บไซต์สำนักงานคณะกรรมการการอาชีวศึกษา 
เว๊บไซต์สถาบันการอาชีวศึกษาเกษตรภาคใต้
เว๊บไซต์วิทยาลัย 
== อ้างอิง ==
สถาบันอาชีวศึกษาในจังหวัดชุมพร
ชุมพร
ชุมพร
ภัททิยา พงศ์ไทย

ภัททิยา พงศ์ไทย หรือ โบนัส มิสอินเตอร์เนชันแนลไทยแลนด์ 2016
==ประวัติ==
ภัททิยา พงศ์ไทย (ชื่อเล่น: โบนัส; เกิด: 19 กุมภาพันธ์ พ.ศ. 2535) เป็นคนจังหวัดยะลาได้รับตำแหน่ง มิสอินเตอร์เนชันแนลไทยแลนด์ ปี 2016
=== การศึกษา ===
จบการศึกษาปริญญาตรีจาก มหาวิทยาลัยสวนดุสิต คณะนิเทศศาสตร์
== การประกวด ==
=== มิสอินเตอร์เนชันแนลไทยแลนด์ 2016 ===
โบนัสเข้าร่วมประกวดมิสอินเตอร์เนชันแนลไทยแลนด์ 2016 และเมื่อวันที่ 17 กันยายน พ.ศ. 2559 โบนัสได้รับรางวัลชนะเลิศของการประกวด มิสอินเตอร์เนชันแนลไทยแลนด์ 2016 ซึ่งถือว่าเป็นสาวไทยคนที่สองที่ได้ตำแหน่ง มิสอินเตอร์เนชันแนลไทยแลนด์ ที่จัดการประกวดอย่างเป็นทางการ เธอจะเป็นตัวแทนสาวไทยไปประกวด นางงามนานาชาติ 2016 ณ ประเทศญี่ปุ่น
=== มิสอินเตอร์เนชันแนล 2016 ===
โบนัสเป็นตัวแทนประเทศไทยในการประกวดนางงามนานาชาติ ปี 2016 ที่ประเทศญี่ปุ่น โดยในการประกวดเธอก็สามารถผ่านเข้ารอบ 15 คนสุดท้าย โดยปีชนะในปี 2016 คือ ไคลี่ เวอร์โซซ่า นางงามจากประเทศฟิลิปปินส์
==อ้างอิง==
==แหล่งข้อมูลอื่น==
มิสอินเตอร์เนชันแนลไทยแลนด์
บุคคลจากจังหวัดยะลา‎‎
นางงาม
นางงามไทย
เมโมรีส์ดูน็อตโอเพน

เมโมรีส์...ดูน็อตโอเพน (Memories...Do Not Open) เป็นสตูดิโออัลบั้มเต็มรูปแบบอัลบั้มแรกของเดอะเชนสโมเกอส์ คู่นักดนตรีชาวอเมริกัน อัลบั้มวางจำหน่ายในวันที่ 7 เมษายน ค.ศ. 2017 โดยดิสรัปเตอร์เรเคิดส์ และโคลัมเบียเรเคิดส์ ก่อนวางจำหน่ายอัลบั้ม มีการจำหน่ายซิงเกิล "แพรีส" และ "ซัมติงจัสต์ไลก์ดิส" (ร่วมกับโคลด์เพลย์) ด้วย อัลบั้มเปิดตัวที่อันดับหนึ่งบนชาร์ตบิลบอร์ด 200
== อ้างอิง ==
อัลบั้มเพลงในปี พ.ศ. 2560
อัลบั้มเพลงของเดอะเชนสโมเกอส์
อัลบั้มเพลงของค่ายโคลัมเบียเรเคิดส์
พระยาประชากรกิจวิจารณ์ (โอ อมาตยกุล)

มหาอำมาตย์ตรี พระยาประชากรกิจวิจารณ์ (โอ อมาตยกุล)   เป็นบุตรของพระยาเพ็ชรพิไชย (เจิม อมาตยกุล) มีพี่น้องร่วมบิดา 20 คน
== ผลงาน ==
พระยาประชากรกิจวิจารณ์ (โอ อมาตยกุล) เป็นรองแม่ทัพสร้างพระที่นั่งอนันตสมาคม หลังการก่อสร้างแล้วเสร็จ ท่านได้รับพระราชทานกระดุมข้อมือทองคำมีพระบรมนามาภิไธยย่อฝังเพชรกับซองบุหรี่เงินมีพระบรมนามาภิไธยเต็มและพระมหามงกุฏลงยาในพระบาทสมเด็จพระมงกุฎเกล้าเจ้าอยู่หัว ในงานฉลองพระราชมณเฑียร วันที่ ๗ มกราคม พ.ศ. ๒๔๕๙ พร้อมกับนายกอลโล
== ยศ ==
อำมาตย์เอก
2 มีนาคม พ.ศ. 2458 มหาอำมาตย์ตรี
== ตำแหน่ง ==
อธิบดี กรมสุขาภิบาล
== เครื่องราชอิสริยาภรณ์ ==
พ.ศ. 2452 – เข็มพระชนมายุสมมงคล ชั้นที่ 3 (เงิน)
พ.ศ. 2454 – เข็มพระบรมนามาภิธัยย่อ ว.ป.ร. ลงยา
พ.ศ. 2455 – เข็มไอยราพต
== ลำดับสาแหรก ==
== อ้างอิง ==
บรรดาศักดิ์ชั้นพระยา
สกุลอมาตยกุล
เขตรักษาพันธุ์สัตว์ป่าฮาลา-บาลา

เขตรักษาพันธุ์สัตว์ป่าฮาลา-บาลา เป็นพื้นที่เขตรักษาพันธุ์สัตว์ป่าแห่งหนึ่งในประเทศไทย ในพื้นที่ภาคใต้ตอนล่างของประเทศ เป็นผืนป่าที่ประกอบไปด้วยผืนป่าสองผืน คือ ป่าฮาลา ในพื้นที่อำเภอเบตง จังหวัดยะลา และอำเภอจะแนะ จังหวัดนราธิวาส และ ป่าบาลา ในพื้นที่อำเภอแว้ง และอำเภอสุคิริน จังหวัดนราธิวาส แม้ป่าทั้งสองผืนนี้จะไม่ได้ติดเป็นป่าผืนเดียวกัน แต่ทว่าในปี พ.ศ. 2539 ได้มีการประกาศลงในราชกิจจานุเบกษาให้เป็นเขตรักษาพันธุ์สัตว์ป่าร่วมกัน
โดยคำว่า "บาลา" มาจากคำว่า "บาละห์" ที่แปลว่า "หลุด" หรือ "ปล่อย" มีที่มาจากช้างเชือกหนึ่งที่หนีเข้าป่าฝั่งอำเภอแว้ง และคำว่า "ฮาลา" หมายถึง "อพยพ" หมายถึง ผู้คนที่อพยพย้ายถิ่นฐานมาจากตัวเมืองปัตตานีในอดีต จนมาอาศัยอยู่เป็นชุมชนรอบ ๆ ชายป่า โดยป่าแห่งนี้อาจเรียกชื่อสลับกันได้ว่า บาลา-ฮาลา โดยผู้คนที่อยู่ในอำเภอแว้งจะเรียกว่า "บาลา-ฮาลา" แต่คนที่อาศัยในอำเภอเบตงจะเรียกว่า "ฮาลา-บาลา"
== สภาพภูมิประเทศ ==
มีพื้นที่ทั้งหมด 270,725 ไร่ ครอบคลุมพื้นที่ทิวเขาสันกาลาคีรี ต่อมาได้เพิ่มพื้นที่เป็น 391,689 ไร่ หรือ 626.70 ตารางกิโลเมตร สภาพป่าเป็นป่าดิบชื้นหรือป่าฝนเมืองร้อนที่อุดมสมบูรณ์มาก และมีความหลากหลายทางชีวภาพสูง มีความชื้นสูงตลอดทั้งปี มีลำน้ำไหลผ่าน ถือได้ว่าเป็นผืนป่าดิบชื้นที่กว้างขวางและใหญ่ที่สุดของคาบสมุทรมลายู จนได้ฉายาว่าเป็น "แอมะซอนแห่งอาเซียน"
== ทรัพยากรสัตว์ป่า ==
ได้รับฉายาว่า"กระทิงบนผืนป่า "แอมะซอนแห่งอาเซียน"" ทั้งยังมีพื้นที่ติดกับป่าเบลุ่มทางตอนเหนือของมาเลเซีย โดยมีสัตว์ป่าอุดมสมบูรณ์
มีการสำรวจสัตว์เลี้ยงลูกด้วยนมพบว่ามีทั้งหมด 54 ชนิด  หลายชนิดเป็นสัตว์ป่าที่หายากใกล้สูญพันธุ์ เช่น กระทิง, เซียมมัง หรือชะนีดำใหญ่ ซึ่งเป็นไพรเมทจำพวกชะนีขนาดใหญ่ ที่แพร่พระจายพันธุ์ในคาบสมุทรมลายูจนถึงเกาะสุมาตรา โดยพบที่นี่เป็นเพียงแห่งเดียวในประเทศไทย นอกจากนี้แล้วยังเป็นถิ่นที่อยู่อาศัยของนกเงือกจำนวน 10 ชนิด จากทั้งสิ้น 13 ชนิดที่พบได้ในประเทศไทย โดยเฉพาะนกเงือกกรามช้างปากเรียบ หนึ่งในชนิดของนกเงือกกรามช้าง ที่อพยพบินรวมกันเป็นฝูงเล็ก ๆ จำนวน 10–20 ตัว จากป่าห้วยขาแข้งในพื้นที่ภาคกลางและภาคตะวันตก มายังที่นี่ในพื้นที่อำเภอเบตง ในช่วงเดือนพฤษภาคมของทุกปี โดยรวมจำนวนนกทั้งหมดแล้วมีประมาณ 500 และการสำรวจล่าสุดพบมากถึง 2,000 ตัว
นอกจากนี้ภายในเขตรักษาพันธุ์สัตว์ป่าฮาลา-บาลา เป็นที่ตั้งของ ต้นกะพงขนาดใหญ่ที่มีเส้นรอบวงถึง 25 เมตร ในพื้นที่อำเภอสุคิริน ที่โอบอุ้มป้องกันทางพังทะลายของหน้าดิน ซึ่งเป็นการป้องกันอุทกภัยให้กับผู้คนที่อาศัยอยู่รอบผืนป่าได้และข่าวการค้นพบร่องรอยกระซู่และสัตว์ป่าหายากอีกหลายชนิดเมื่อปีพ.ศ. 2540
== อ้างอิง ==
== แหล่งข้อมูลอื่น ==
เขตรักษาพันธุ์สัตว์ป่า ฮาลา-บาลา จากการท่องเที่ยวแห่งประเทศไทย
เขตรักษาพันธุ์สัตว์ป่าฮาลา-บาลา จากสำนักบริหารพื้นที่อนุรักษ์ที่ 6 สาขาปัตตานี
เขตรักษาพันธุ์สัตว์ป่าในประเทศไทย
ภูมิศาสตร์ของจังหวัดยะลา
ภูมิศาสตร์ของจังหวัดนราธิวาส
อำเภอเบตง
อำเภอจะแนะ
อำเภอแว้ง
อำเภอสุคิริน